சொரெஸ் தத்துவயியலில் மிகுந்த ஈடுபாடு கொண்டுள்ளார். ஒரு தத்துவவாதியாக தம்மைக் காத்துக் கொள்ளத் தேவையான ஆதரவிற்காகவே நிதிசார் விடயங்களில் தாம் நுழைந்ததாக அவர் உரைத்துள்ளார். அவரது தத்துவப் பார்வையானது, லண்டன் பொருளாதரப் பள்ளியில் அவரது ஆசிரியராக விளங்கிய கார்ல் பாப்பர் என்பவரால் பாதிக்கப்பட்டதாகும். அவரது திறந்த சமுதாய நிறுவனம் பாப்பரின் இரண்டு தொகுதிகள் கொண்ட புத்தகமான "திறந்த சமுதாயமும் அதன் எதிரிகளும்" என்பதை ஒட்டிப் பெயரிடப்பட்டதாகும். சொரெஸ் தற்போது தீவிரமாக நம்புவதான ஃபாலிபிலிஸம் (fallibilism) (நம்பகத்தன்மையின்மை) என்னும் தத்துவக் கருத்தாக்கமும் பாப்பரின் தத்துவத்திலிருந்து பிறந்ததுதான். (தாம் நம்புகிற எதுவுமே உண்மையில் தவறானதாக இருக்கக்கூடும்; எனவே அதை கேள்வி கேட்டு மேம்படுத்திட வேண்டும் என்பதே இத் தத்துவமாகும்). "60 நிமிடங்கள்" என்னும் நிகழ்ச்சியின் ஒரு நேர்காணலின்போது, தாம் இறைவனை நம்பவில்லை என்று சொரெஸ் தெரிவித்தார்.

கல்வியும் நம்பிக்கைகளும்
திறந்த சந்தை முறைமையின் சாத்தியமான பிரச்சினைகள் பற்றிய பார்வை
கிழக்கு ஐரோப்பா
உள் நபர் வணிகக் குற்றத் தீர்ப்பு